**Sub teiul vechi**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sub teiul vechi

...

Ți-am căutat trupul în mormânt,

L-am căutat, dar nu ți l-am găsit,

Ți-a fost luat cumva de adieri de vânt,

Sau poate că, tu nici nu ai murit?

...

Ți-am căutat trupul în mormânt,

De te găseam, te-aș fi rugat frumos,

Din trupul tău, Luceafăr luminos,

Să îmi dai voie, să rup doar un cuvânt!

...

Doar un cuvânt, atât, doar un cuvânt,

Sub teiul vechi apoi să ți-l aștern,

Să stea aprins la tine la mormânt,

Pe cerul meu, să luminezi etern!